Vi var seks voksne og et barn som bodde fire netter i denne leiligheten. Leiligheten ligger ikke langt unna metro, og er kun et par minutters gange fra Sacre Coeur hvor man kan se ut over hele Paris. Nabolaget er nok ikke det flotteste, men samtidig får man en mer realistisk opplevelse av Paris - og det er heller ikke langt til restauranter og turistliv. Standarden i leiligheten er bra, og det er muligheter for enkel matlaging på kjøkkenet. Laurent var flink til å kommunisere med oss og svarte raskt på henvendelser. Dessverre manglet barnesengen når vi ankom, men Laurent var svært imøtekommende kom innom neste dag med ny seng til oss. Med tanke på hva vi betalte for dette oppholdet vil jeg si at det absolutt var verdt pengene!

Vi følte nok totalt sett at leiligheten var litt for liten for syv personer, spesielt da det ikke er noen adskilte soverom eller dører. Den passer nok bedre for fire personer slik at et rom kan brukes som oppholdsrom! Romløsningen på badet var noe rar da dusjen er plassert slik at vannet renner ut over hele gulvet når man dusjer. Leiligheten har heller ikke noe ordentlig air condition, kun et takvindu som lukkes etter 15 minutter og et vindu ut mot gaten. Det er derfor heller ikke noen rømningsvei for de som sover i nederste etasje dersom det skulle bli behov for det.

Leiligheten passer nok perfekt for de som er ute etter å oppleve Paris på et budsjett, men jeg ville nok valgt en større leilighet dersom jeg skulle reist tilbake med små barn!